OpenLLM-France/wikimedia huggingface dataset:
# Modelica

Modelica és un llenguatge de modelatge declaratiu, orientat a objectes i multidomini per al modelatge orientat a components de sistemes complexos, per exemple, sistemes que contenen subcomponents mecànics, elèctrics, electrònics, hidràulics, tèrmics, de control, d'energia elèctrica o orientats a processos. El llenguatge Modelica gratuït està desenvolupat per l'Associació Modelica sense ànim de lucre. L'Associació Modelica també desenvolupa la biblioteca estàndard Modelica gratuïta que conté uns 1400 components de model genèrics i 1200 funcions en diversos dominis, a partir de la versió 4.0.0.
Tot i que Modelica s'assembla a llenguatges de programació orientats a objectes, com ara C++ o Java, difereix en dos aspectes importants. En primer lloc, Modelica és un llenguatge de modelatge més que un llenguatge de programació convencional. Les classes de Modelica no es compilen en el sentit habitual, sinó que es tradueixen en objectes que després són exercits per un motor de simulació. El motor de simulació no està especificat per l'idioma, tot i que es descriuen certes capacitats requerides.
En segon lloc, tot i que les classes poden contenir components algorítmics similars a enunciats o blocs en llenguatges de programació, el seu contingut principal és un conjunt d'equacions. En contrast amb una declaració d'assignació típica, com ara
x := 2 + y;
on al costat esquerre de la declaració se li assigna un valor calculat a partir de l'expressió del costat dret, una equació pot tenir expressions tant al costat dret com a l'esquerra, per exemple,
x + y = 3 * z;
Les equacions no descriuen l'assignació sinó la igualtat. En termes de Modelica, les equacions no tenen causalitat predefinida. El motor de simulació pot (i normalment ha de) manipular les equacions simbòlicament per determinar el seu ordre d'execució i quins components de l'equació són entrades i quins són sortides.

## Referències

* ↑ «Modelica and the Modelica Association» (en anglès).
* ↑ The Modelica Standard Library is available for download here
* ↑ «Documents». Modelica Association. Arxivat de l'original el 2009-09-15. [Consulta: 11 octubre 2009].
* ↑ Administrator. «Welcome to Open Modelica - OpenModelica».
# Molesey

Moleseyés una població suburbana (en anglès: suburban town) al límit sud-oest de Londres, Anglaterra. de forma tradicional està subdividida en dues zones: East i West i està situada a la riba sud del riu Tàmesi al nord- est del barri (borough) d'Elmbridge a Surrey, amb el post town de East Molesey que s'estén cap al nord a través del Tàmesi dins el London Borough of Richmond upon Thames. Molesey es troba a entre 11,7 i 13,5 milles de Charing Cross i forma part de les Greater London Urban Area.East i West Molesey estan prop del Hampton Court Palace
Molesey està dividit en tres wards: Molesey South, East i North. Ocupa 5, 87 k2. Té 10.088 habitants (2011)

## Història

La primera evidència documentada d'un assentament a Moseley és del segle VII de la nostra era, poc després que Erkenwald va fundar l'Abadia de Chertsey l'any 666. En aquells anys el nom de Moseley apareix escrit com Muleseg i etimològicament podria derivar del nom patronímic Mul junt amb la paraula de l'Old English eg, que significa illa o prat de la riba del riu - per tant seria Illa de Mul.
East Molesey apareix l'any 1086 al Domesday Book sota el nom de Molesham.

## Referències

* ↑ Key Statistics; Quick Statistics: Population Density Arxivat 2003-02-11 a Wayback Machine. United Kingdom Census 2011 Office for National Statistics Retrieved 21 November 2013
* ↑ The Book of Molesey by Rowland G M Baker

## Enllaços externs

* Molesey History - This site has many books, papers and pictures on the history of Molesey and the surrounding area from Rowland G M Baker's collection.
* Molesey News & Mail local newspaper
* Molesey Residents' Association - The local Residents Association.
* Elmbridge Borough Council - The local council.
* 1st Molesey (Jaguar) Sea Scout Group - One of Molesey's three Scout groups. 1st Molesey are RN Recognised and provide water activities for young people aged 6–18
# Yunis Hüseynov

Yunis Hüseynov (Bakú, 1 de febrer de 1965) és un exfutbolista azerbaidjanès de la dècada de 1990 i entrenador.
Fou 34 cops internacional amb la selecció de l'Azerbaidjan. Pel que fa a clubs, defensà els colors de Neftchi Baku i Kapaz.

## Referències

* ↑ «"Tanınmış cütlüklər" - Məşhur futbolçu və şahmatçı necə yola gedirlər?..» (en azerbaijani). Modern Az, 28-12-2013. [Consulta: 29 juliol 2017].
* ↑ Perfil a eu-football.info
* ↑ Yunis Hüseynov a National-Football-Teams.com (anglès)
# War (àlbum)

War és el tercer àlbum de la banda irlandesa de rock U2, llançat al mercat el 28 de febrer de 1983. L'àlbum s'ha considerat com el primer àlbum d'U2 obertament polític, en part degut a les cançons "Sunday Bloody Sunday", "New Year's Day", així com pel títol, que deriva de la percepció del món que la banda tenia aquell moment; Bono va declarar:
| « | la guerra semblava ser el motiu per a l'any 1982 | » |
| — Bono |||

## Referències

* ↑ Thrills, Adrian. «War & Peace». NME, 26-02-1983. Arxivat de l'original el 2011-07-17. [Consulta: 7 novembre 2007].
Viccionari
# Castello d'Argile

Castello d'Argile (en dialecte bolonyès: Castèl d'Èrzen) és un comune (municipi) de la Ciutat metropolitana de Bolonya (antiga província de Bolonya), a la regió italiana d'Emília-Romanya, situat uns 20 km al nord de Bolonya.
Castello d'Argile limita amb els següents municipis: Argelato, Cento, Pieve di Cento, Sala Bolognese, San Giorgio di Piano, San Giovanni in Persiceto i San Pietro in Casale.
L'1 de gener de 2018 tenia 6.583 habitants.

## Referències

* ↑ «Resident population on 1st January 2018» (en anglès). ISTAT. [Consulta: 16 febrer 2019].

## Enllaços externs

* Castello d'Argile - Lloc web oficial (italià)
# Ramgarh (Mandla)

Ramgarh fou un estat tributari protegit confiscat pels britànics i unit al districte de Malda a les Províncies Centrals el 1858. La capital era la població de Ramgarh situada a 22° 47′ N, 81° 00′ E﻿ / ﻿22.783°N,81.000°E﻿ / 22.783; 81.000 en una eminència rocosa per la que corria el riu Burhner, que separava la vila de la de Amarpur.

## Història

Ramgarh fou concedida el 1680 per Raja Narendra Sah de Garha-Malda, a un dels caps que l'havia ajudat a recuperar el seu regne que havia estat usurpat per un cosí que tenia el suport mogol. Aquest cap va rebre el títol de raja i se li va fixar un tribut de 3000 rupies. Encara conservava el territori quan els britànics el van adquirir el 1818 després de la tercera Guerra Anglo-maratha. El 1857 el darrer raja gond descendent de la dinastia de Garha-Mandla, Shankar Sah, que ja només tenia un petit jagir a la rodalia de Jubbulpore, on residia, es va revoltar ajudat pel seu fill. També es van revoltar els rages de Ramgarh, Shahpura i Sohagpur, junt amb les seves forces gond que van seguir lleialment als seus caps. Al començament del 1858 es va restaurar l'ordre i els estats de Ramgarh i Shahpura foren confiscats mentre Sohagpur fou cedit a Rewah. Shankar, derrotat, fou executat el 1858 i el seu jagir confiscat. A Ramgarh la rani que exercia el poder el 1857 en nom del seu fill boig Aman Singh, va dirigir les tropes rebels en diverses encontres contra els britànics però finalment va haver de fugir i quan ja estava a punt de ser atrapada es va suïcidar clavant-se una espasa al pit; fou portada encara en vida al campament anglès on va morir. Aman Singh i els seus dos fills es van rendir. El raja fou privat del seu títol i l'estat fou confiscat, rebent una pensió pel seu manteniment.
La capital Ramgarh fou llavors capital del tahsil de Ramgarh fins que fou traslladada a Dindori, a 25 km al nord, avançat el segle XIX. Ramgarh va esdevenir només una estació de policia.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Hemigobius mingi

Hemigobius mingi és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 5,5 cm de longitud total.
* Nombre de vèrtebres: 26-27.

## Hàbitat

És un peix de clima tropical i bentopelàgic.

## Distribució geogràfica

Es troba al Pacífic occidental central: Singapur, Tailàndia, Indonèsia i Brunei.

## Observacions

És inofensiu per als humans.

## Referències

* ↑ «Hemigobius mingi». Catalogue of Life. (anglès) (anglès)
* 1 2 3 4 FishBase (anglès)
* ↑ Larson, H.K., 2001. A revision of the gobiid fish genus Mugilogobius (Teleostei: Gobioidei), and its systematic placement. Rec. West. Aust. Mus. (Suppl. Núm. 62):1-233.
* ↑ Kottelat, M., A.J. Whitten, S.N. Kartikasari i S. Wirjoatmodjo, 1993. Freshwater fishes of Western Indonesia and Sulawesi. Periplus Editions, Hong Kong. 221 p.
* ↑ Randall, J.E. i K.K.P. Lim (eds.), 2000. A checklist of the fishes of the South China Sea. Raffles Bull. Zool. Suppl. (8):569-667.

## Bibliografia

* Larson, H.K., 1999. A review of the mangrove goby genus Hemigobius (Gobioidei, Gobiidae, Gobionellinae). Beagle, Rec. Mus. Art Galler. North.Territ.15:23-42.

## Enllaços externs

* AQUATAB
# Miquel el Monjo

Miquel el Monjo (en llatí: Michael Monachus, en grec antic: Μιχαήλ ὁ μόναχος) fou un eclesiàstic grec que tenia el càrrec de sincel·le a l'església de Constantinoble. Segurament va viure al segle ix.
Va escriure:
* Encomium Ignaii Patriarchae.
* Encomium in Angelicorum Ordinum Ductores, Michaelem et Gabrielem.
* Encomium in gloriosum Christi Apostolum Philippum.
* Vita et Miracula Sti Nicolai (dubtosa).
* Vita Theodori Studitae
Un personatge també anomenat Miquel el Monjo va ser el que va escriure aquesta darrera obra, la biografia de Teodor Estudita i alguna altra. Aquest segon personatge sembla que no és la mateixa persona, car Estudita va morir vers 826 i el patriarca Ignasi de què parla Miquel el Monjo va morir el 877. L'obra del segon és de baixa qualitat.

## Notes

* ↑ La GEC, el GDLC i la Fundació Bernat Metge empren la forma «Sincel·le». L'hel·lenista Joan Alberich, en canvi, recomana transcriure la terminació grega «-λλος» com a «-l», cosa que donaria «sincel».
* ↑ El sincel·le era el confident i company del patriarca i generalment destinat a ser el seu successor

## Referències

* ↑ 9.Michael Monachus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1082
# Residència Mare Ràfols

La Residència Mare Ràfols és un edifici del municipi de Vilafranca del Penedès (Alt Penedès) protegit com a bé cultural d'interès local.

## Descripció

És un conjunt monumental aïllat, format pel convent i l'església de la Mare de Déu del Pilar. El convent té planta rectangular i consta de soterrani, planta baixa i dos pisos. Té un porxo davanter i coberta inclinada de teula àrab. S'observa un llenguatge eclèctic amb utilització de maó. És de composició simètrica. S'han realitzat reformes i ampliacions en períodes posteriors. Es tracta d'un inici d'església monumental amb cúpula i llanterna.

## Història

En el 1931 va ser col·locada la primera pedra. El 1936 es va inaugurar l'església i part de l'edifici. El convent és obra de l'arquitecte Josep Alemany i Juvé, i el projecte de l'església el va realitzar l'arquitecte Josep M. Sagnier. A la casa on va néixer la Mare Ràfols s'hi conserva la maqueta del projecte de l'església de Josep M. Sagnier.

## Referències

* 1 2 3 4 «Residència Mare Ràfols». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 gener 2015].

## Enllaços externs

* Residència Mare Ràfols, fitxa del catàleg de l'Ajuntament
* Lloc web: https://residenciamarerafols.wordpress.com/
# Zazie

Zazie (Boulogne-Billancourt, França, 18 d'abril de 1964), de nom real Isabelle de Truchis de Varennes, és una cantant i compositora francesa. També és coproductora dels seus propis àlbums. A França és molt coneguda per haver aconseguit nombrosos números u a les llistes de vendes i per haver protagonitzat grans gires per tot el país.

## Biografia

Va escollir com a nom artístic Zazie en referència a la protagonista de la novel·la de Raymond Queneau, Zazie al metro. La seva mare era professora de música i celebrada pianista i el seu pare, Hervé de Truchis de Varennes, arquitecte.
Zazie va tocar el violí durant deu anys, així com el piano i la guitarra. La seva atracció per l'escriptura va sorgir a poc a poc. A l'edat de quatre va escriure la seva primera cançó, i la seva primera obra de teatre als vuit, i, així, va cursar el Batxillerat literari.
Es va dedicar uns anys al modelatge, per a les firmes Yves Saint Laurent, Karl Lagerfeld o Kenzo, abans de dedicar-se de ple a la música.

## Discografia
### Àlbums

* 1992: Je, Tu, Ils
* 1995: Zen
* 1998: Made in Love
* 2001: La Zizanie
* 2004: Rodéo
* 2007: Totem
* 2010: Za7ie

### Àlbums en directe

* 1999: Made In Live
* 2003: Ze Live!!
* 2006: Rodéo Tour

### Recopilatoris

* 2008: Zest of

## Referències

* ↑ «Zazie» (en castellà). SensaCine. [Consulta: 9 febrer 2024].
* 1 2 «Chanson française: chanson francophone» (en castellà). France Madrid, 20-06-1979. [Consulta: 9 febrer 2024].

## Enllaços externs

* Zazie - Lloc web oficial (francès)
# Catalina Cirer Adrover

Catalina Cirer Adrover (Palma, 1963) és una política mallorquina, militant del Partit Popular de les Illes Balears (PP). Fou batllesa de Palma entre 2003 i 2007, esdevenint així la primera batllessa de la història de la capital balear. Abans, havia estat consellera del Govern Balear i delegada del Govern espanyol a les Illes Balears.

## Biografia

Es va diplomar en econòmiques a la UIB i llicenciar-se en ciències empresarials per la UNED (1988). Començà militant políticament a les joventuts de UCD. Després passà a militar al PDP i finalment, el 1989, al Partit Popular.
Va iniciar-se a la vida laboral a EMAYA com a auxiliar administrativa i després entrà a treballar al Banc de Sabadell quan comptava amb 24 anys, ocupació que mantengué fins a 1993.
Fou nomenada consellera de governació amb la renovació generacional que introduí el llavors president Gabriel Cañellas al seu gabinet el juny de 1993. En aquest mateix executiu de mitjana d'edat tan baixa, també hi havia Rosa Estaràs, Joan Flaquer, Maria Salom i Jaume Matas.
El maig de 1996, després de la victòria electoral de José María Aznar, fou nomenada delegada del Govern espanyol a les Illes Balears, càrrec que deixà per presentar-se a les eleccions municipals del 2003.
Accedí al càrrec de batllessa de Palma el maig del 2003 en guanyar unes ajustadíssimes eleccions municipals.
És una declarada seguidora de la línia de l'expresident Cañellas i especialment coneguda per ser una defensora d'algunes tradicions mallorquines com el ball de bot i el Reial Mallorca.
El dia 16 de juny de 2007 i després d'haver perdut la majoria, la seva successora Aina Calvo (PSIB) la rellevà com a batllessa de Palma.
Se la considera la màxima representant en actiu del canyellisme.
A les eleccions al Parlament de les Illes Balears de 2023 fou escollida com a diputada a la XIa legislatura per la circumscripció de Mallorca, i el dia 10 de juliol de 2023 va ser presentada com a Consellera de Famílies i Serveis Socials del Govern Balear presidit per Margalida Prohens.

## Referències

* ↑ «Fitxa de la diputada Catalina Cirer Adrover». Parlament de les Illes Balears, 20-06-2023. [Consulta: 10 juliol 2023].
* ↑ «Margalida Prohens anuncia els nous consellers del Govern, en el qual es combina "l’experiència en l’Administració i en el sector privat"». [Consulta: 10 juliol 2023].

## Enllaços externs

* Una alcaldesa histórica (castellà)
* Entrevista (2003) Arxivat 2007-03-12 a Wayback Machine. (castellà)
* Entrevista (2005) Arxivat 2007-03-12 a Wayback Machine. (castellà)
* Entrevista (2007) Arxivat 2007-09-29 a Wayback Machine.
# Heinrich Maier

Heinrich Maier (Heidenheim, 5 de febrer de 1867 - Berlín, 28 de novembre de 1933) va ser un filòsof, psicòleg i professor universitari alemany.
Format a la Universitat de Tübingen, on es va doctorar amb l'obra Die logische Theorie des deduktiven Schlusses el 1892, el 1901 es va traslladar a Zúric per a exercir com a professor. El 1902 retorna a Tübingen com a catedràtic i es casa amb Anna Sigwart, filla del seu antic mentor. També fou professor a Göttingen, Heidelberg i Berlín.
El punt de partida de la seva filosofia és l'aplicació de la lògica a camps del pensament no directament relacionats amb el coneixement, com són les emocions i la voluntat. Construí un sistema dualista que exposà en les seves obres filosòfiques.

## Publicacions

* Die logische Theorie des deduktiven Schlusses (1892)
* Die Syllogistik des Aristoteles (3 vols. 1896-1900)
* Psychologie des emotionalen Denkens (1908)
* An den Grenzen der Philosophie (1909)
* Sokrates (1913)
* An der Grenze der Philosophie: Melanchthon, Lavater, Strauss (1913)
* Philosophie der Wirklichkeit (1926-1935)

## Referències

* 1 2 3 4 5 6 «.xml Heinrich Maier». Gran Enciclopèdia Catalana. Barcelona: Grup Enciclopèdia Catalana.
* 1 2 3 4 «Maier, Heinrich». Treccani. Enciclopedie on line [Consulta: 24 agost 2018].
* 1 2 Parker, Rodney; Staiti, Andrea (ed.); Clarke, Evan (ed.). «Heinrich Maier». A: The Sources of Husserl's 'Ideas I'. Walter de Gruyter, 2018, p. 229–230. ISBN 978-3-11-055159-4 [Consulta: 24 agost 2018].
# Ratpenat de Scott

El ratpenat de Scott (Myotis scotti) és una espècie de ratpenat de la família dels vespertiliònids. És endèmic d'Etiòpia. El seu hàbitat natural són els boscos afromontans humits. Està amenaçat per la tala d'arbres i la conversió de terra per a fins agrícoles.

## Referències

* ↑ Benda, P.; Lavréntxenko, L. Myotis scotti. UICN 2008. Llista Vermella d'espècies amenaçades de la UICN, edició 2008, consultada el 23 octubre 2013.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Monitor continu de glucosa

Un monitor continu de glucosa (MCG) és un dispositiu que s'utilitza per controlar la glucosa en sang (glucèmia) de manera contínua en lloc de controlar (com en els glucòmetres de tires) els nivells de glucosa periòdicament analitzant una gota de sang d'un dit. Això es coneix com a monitoratge continu de glucosa.
Els MCG són utilitzats per persones que tracten la seva diabetis mellitus amb insulina, principalment, per a persones amb diabetis tipus 1 i, menys habitualment, amb diabetis tipus 2 o altres tipus de diabetis, com ara la diabetis gestacional.
Un monitor continu de glucosa té tres parts:
* un petit elèctrode que es col·loca sota la pell (el sensor)
* un transmissor que envia lectures de l'elèctrode a un receptor a intervals regulars (cada 1 a 15 minuts)
* un receptor independent que mostra el nivell de glucosa en una pantalla.
Els MCG actualment aprovats utilitzen una tecnologia enzimàtica que reacciona amb les molècules de glucosa del líquid intersticial del cos per generar un corrent elèctric que és proporcional a la concentració de glucosa. Les dades sobre la concentració de glucosa es transmeten des d'un transmissor connectat al sensor a un receptor i una pantalla que mostra les dades a l'usuari.
Alguns dispositius MCG s'han de calibrar periòdicament amb mesures tradicionals de la glucèmia, però alguns no requereixen calibració per part de l'usuari.

## Referències

* ↑ «Continuous glucose monitoring: A review of the technology and clinical use». Diabetes Research and Clinical Practice, vol. 133, 01-11-2017, pàg. 178–192. DOI: 10.1016/j.diabres.2017.08.005. PMID: 28965029.
* ↑ «Continuous Glucose Monitoring». Hormone Health Network. Endocrine Society, 01-11-2017. Arxivat de l'original el 22 December 2017. [Consulta: 24 agost 2018].
* ↑ «First CGM system without 'finger stick' calibration approved for adults with diabetes» (en anglès). www.healio.com. [Consulta: 12 desembre 2022].
# Residència d'Estudiants de Fantoft

La Residència d'Estudiants de Fantoft (en noruec Fantoft Studentboliger o Fantoft Studentby) és la residència d'estudiants més gran de Bergen i una de les més grans de Noruega: té una capacitat per a 1344 estudiants, la majoria dels quals provinents d'altres països. Va ser construït en l'estil brutalista típic dels anys 1960-70. Un dels blocs és l'edifici més alt de Bergen. Està situada al barri de Fantoft, el qual li dona el nom, a sis quilòmetres al sud del centre de la ciutat. Va ser dissenyada pels arquitectes Jørgen Djurhuus i Erik Fersum i construïda entre 1969 i 1972. Disposa de les facilitats socials, esportiues i domèstiques habituals d'aquest tipus d'edificis. Al marc d'un programa de reformes i de construccions noves que haurà de permetre accolir 25.000 estudiants tot areu a la ciutat, el pla d'acció urbanístic de Bergen 2013-2025 preveu una reforma complet del complex que després de més de 40 anys sofreix d'un estat avançat d'obsolescència.
Joseph Luns (1911-2002), quan era secretari general de l'Organització del Tractat de l'Atlàntic Nord (OTAN) i hi va ser convidat per a donar una conferència, no en va apreciar gaire l'arquitectura i va exclamar-se «Is this a prison» («això és una presó?»).

## Referències

* ↑ 3RW. «SIB Fantoft, student flats for families» (en anglès), 2010. [Consulta: d'agost 2014]. «To day the ‘Student City’ at Fantoft, consists of five large residential blocks, built in typical sixties and seventies style. With 1344 units in all, including Bergens highest building, the area makes quite an impact at a local scale.»
* ↑ «Fantoft rehabilitering» (pdf) (en noruec). Boliger for studenter i Bergen. Handlingsplan mot 2025, 1 novembre 2013 (2013-11-01), pàg. 15 [Consulta: 28 agost 2014]. «Planlegging for større rehabilitering og standardheving på Fantoft Studentboliger er startet.»
* ↑ «Ei god side og ei darlig side (Un costat bo i un costat dolent)» (pdf) (en noruec). Info Bergen Chamber of Commerce and Industry, 1, 2005, pàg. 11. Arxivat de l'original el 2014-09-03 [Consulta: 28 agost 2014]. «men fremdeles gjelder den kommentaren som daværend NATO generalsekretær Joseph Luns kom med da han sa studentboligene pa Fantoft «Is this a prison?»»

## Enllaços externs

             A Wikimedia Commons hi ha contingut multimèdia relatiu a: Residència d'Estudiants de Fantoft
* Studentsamskipnaden i Bergen Arxivat 2007-05-27 a Wayback Machine.
# Zazilkala

Zazilkala (en rus: Зазилькала) és un poble del Daguestan, a Rússia, que en el cens del 2010 tenia 37 habitants. Pertany al districte rural de Gunib.

## Referències

* ↑ Закон Республики Дагестан от 13 января 2005 года № 6 «О статусе и границах муниципальных образований Республики Дагестан»
# Volketswil

Volketswil és un municipi del cantó de Zúric (Suïssa), situat al districte d'Uster.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].